open-index/open-wikipedia-markdown huggingface dataset:
Општина Белчишта

:*За истоименото село, видете [[Белчишта]].*

**Општина Белчишта** — поранешна рурална општина во Македонија, создадена во 1996 година, а престанала да постои со законот за територијална поделба на Македонија од 2004 година, кога заедно со поранешната Општина Мешеишта и дел од територијата на Општина Охрид ја создале новата Општина Дебрца. Седиште на општината било селото Белчишта.

Територијата на општина се наоѓала во регионот Дебрца. Најголема река во општината била Сатеска. Општината се граничела со: Општина Мешеишта и Општина Косел на југ, Општина Делогожди и Општина Луково на запад, Општина Другово на север и Општина Сопотница на исток.

## Демографија
Заедно со Општина Мешеишта, Општина Белчишта според пописот од 2002 година го има следниот состав на население:

* жители 5.507
* Македонци 5.323 (96,68%)
* Албанци 153
* Турци 2
* Срби 8
* останати 20

Статистички податоци кои се водат и одделно за Општина Мешеишта и Општина Белчишта според пописот од 2002 година, етничкиот состав е следен:

## Наводи

## Поврзано

* Општина Дебрца
* Општини во Македонија
* Белчишта
* Дебрца

## Надворешни врски
* Официјално мрежно место на Општина Дебрца 

Белчишта
Белчишта
Белчишта
Категорија:Белчишта
Стојан Тренчевски

**Стојан Тренчевски** (,  - , ) — македонски новинар и радиоводител, основач и претседател на граѓанската асоцијација „Скопјанката Мајка Тереза“. Тој е најпознат хроничар на Мајка Тереза, каде со добил и синонимот „**Син на Мајка Тереза**“, затоа што е еден од најзаслужните во Македонија за афирмацијата на животот и делото на светицата.

## Животопис
Тренчевски е роден 1955 година, во Куманово. Целиот свој работен новинарски век од 32 години го минал во Македонското радио - Радио Скопје, но во македонската јавност останал забележан и како хроничар на животот и делото на Мајка Тереза. 
Забележителен момент од неговата новинарска кареиера е преносот што на Македонско радио на денот на осамостојувањето на Македонија, во 1991 година. Автор е на преку 20 книги, како „Нашата мајка“, „Скопјанката Мајка Тереза“, „По патиштата од детсвото на Мајка Тереза“, преведени на италијански, англиски, шпански, германски, полски и на бенгалски јазик.
Тренчевски бил првиот новинар, кој почнал да го истражува и следи патот и хуманоста на Мајка Тереза, и сето тоа да го презентира пред македонската јавност. Во 1975 година како студент, волонтер на Македонскиот Црвен крст учествувал на собирот на хуманисти на Меѓународен црвен крст во Женева. Тогаш за првпат слушнал, ја запознал и дознал за големата хуманистка од Индија, родена во Скопје со крстеното име Гонџа Бојаџиу. Понатаму целосно се посветил на ликот и делото на Мајка Тереза. Затоа, како нејзин следбеник го нарекувале „син на Мајка Тереза“. На негова иницијатива, се остварила неговата идеја и желба да се изгради спомен куќа на Мајка Тереза во Скопје, како и желбата да се изгради храм на Тоше во родното Крушево. Бил и визитинг-предавач на Духовната академија во Италијанскиот световен и образовен центар „Асизи“.

Починал во Скопје на 8 февруари 2015 година.

## Наводи

## Надворешни врски
*Ексклузивно интервју Стојан Тренчевски: Мајка Тереза и Тоше имаа безмерна љубов спрема луѓето

Категорија:Луѓе од Куманово
Категорија:Македонски новинари
Категорија:Македонски публицисти
Категорија:Добитници на наградата „Мито Хаџи Василев - Јасмин“
Категорија:Добитници на наградата „Мајка Тереза“
Категорија:Добитници на наградата „11 Октомври“
Црква „Св. Никола“ - Белчишта

**Свети Никола** — главна селска црква на селото Белчишта, во чиј двор се наоѓаат и селските гробишта. Се наоѓа североисточно од селото на падините на ридот. Била обновена во 1977 година.

Престолните икони во црквата се насликани од Серафим Зограф и Аврам Дичов, син на Дичо Зограф.

## Историја

Била изградена во текот на  век, од кога потекнува и нејзиниот иконостас. Била обновена во 1977 година.

## Поврзано
* Белчишта
* Црква „Св. Атанасиј“
* Белчишка парохија

## Наводи

## Надворешни врски

Категорија:Белчишта
Белчишта
Категорија:Дела на Дебарската школа
Црква „Св. Атанасиј“ - Белчишта

**Свети Атанасиј** — новоизградена селска црква во селото Белчишта, сместена југоисточно од селото, на патот кон селото Долно Средоречие.

Црквата сè уште е во изградба, а до нејзе се издигнува и камбанарија.

мини|200п|лево|Поглед од далечина на црквата

Претставува еднокорабна градба со купола во средишниот дел. Пред самата црква, од западната страна, се наоѓаат остатоци од постар параклис, изграден од бигор, со правоаголна ниша во средината.

## Поврзано
* Белчишта
* Црква „Св. Никола“
* Белчишка парохија

## Наводи

## Надворешни врски

Категорија:Белчишта
Белчишта
Кшиштоф Старнавски

200px|мини|Кшиштоф Старнавски
**Кшиштоф Старнавски** (; р. 1968) — полски екстремен спортист, нуркач и спелеолог. Старнавски е еден од најпознатите нуркачи-спелеолози.

## Опрема за нуркање

Нурка со т.н. ребридер, затворен систем, кој наместо боци со кислород, користи мешавина на гасови, кои му овозможуваат подолго време да се задржи под вода.

## Рекорд во нуркање

На 3 декември 2011 година, Кшиштоф Старнавски го срушил рекордот на Дејвид Шо во длабинско нуркање со „ребридер“. Рекордното нуркање се извело до 283 метри во Дахаб, Египет.

Старнавски во 2016 година го соборил и рекордот на италијанскиот нуркач Лујџи Казати поставен во македонската пештера Врело, со нуркање до 230 метри длабочина, поставувајќи нов рекорд на длабочина на подводната пештера.

## Поврзано
* Врело (пештери)

## Наводи

Категорија:Родени во 1968 година
Категорија:Живи луѓе
Категорија:Полски истражувачи
Авионска несреќа кај Кожле (2016)

**Авионската несреќа кај селото [[Кожле]]** во Општина Петровец. се случила на 6 септември, 2016 околу 17:40. Во авионот имало 6 луѓе, патници и членови на екипажот.

Приватниот комерцијален авион полетал од италијанскиот град Тревизо, а требал да слета во Приштина. Авионот требало да наполни гориво на скопскиот аеродром. Патниците во авионот биле пет италијански и еден косовски државјанин.

## Наводи

К
Категорија:Кожле
Лука Пуј

**Лука Пуј** () ,  – француски професионален тенисер. Најдобар пласман во сингл-натпреварите имал на 11 јули 2016 година, кога го држел 21 место на списокот на АТП. Татко му е од Франција, а мајка му од Финска.

## Кариера
Пуј најдобрите резултати на турнирите во поединечна конкуренција ги постигнал во 2016 година: финале на турнирот во Букурешт во кое бил поразен од Шпанецот Фернандо Вердаско  и полуфинале на мастерсот во Рим каде бил запрен од Британецот Енди Мари ").

Истата година на Отвореното првенство на Австралија во конкуренција на парови дошол до полуфинале заедно со сонародникот Манарино каде изгубиле од парот Џејми Мари – Бруно Соарес. Претходно во четвртфиналето ги победиле првите носители Ројер – Текау.

Најдобри резултати на гренд слемовите постигнал во 2016 година кога играл во четвртфиналето на Вимблдон и на Отвореното првенство на САД.

## Наводи

Категорија:Француски тенисери
Илија Плавев

**Илија Плавев** (Велес, 1867 - Белград, 1940) − македонски социјалист и комунист, еден од првите социјалисти во Македонија. Бил сопруг на Роса Плавева, социјалистка и една од првите борци за женски права во Македонија.

## Животопис

Уште како дете заминал на печалба прво во Солун, а потоа во Софија, каде што работел и се школувал. Во Софија им се приклучил на македонските социјалисти. Во 1902 година се враќа во Велес и станува еден од истакнатите активисти на месното работничко движење. Во 1905 година со семејството доаѓа во Скопје и станува член на раководството на социјалдемократската група. По Младотурската револуција учествувал во штрајкувачкото движење и раководи со штрајкот на скопските чевларски работници. Бил член и на Народната федеративна партија.

По Првата светска војна се вклучува во обновата на скопската партиска организација и станува нејзин благајник. Бил и потпретседател на Покраинскиот комитет на КПЈ за Македонија. По донесувањето на Обзнаната е прогонуван од власта и повеќепати е затворан. Поради материјална криза, принуден е да го напушти Скопје и да се пресели во Белград. Таму умира во 1940 година.

Во негова чест, една улица во Скопје (во населбата Козле) го носи неговото име.

## Наводи

Категорија:Македонски социјалисти
Категорија:Луѓе од Велес
Категорија:Починати во Белград
Пету

**Пету** (изворно: *Petuh* или *Petu*) — мешан јазик кој се говори во градот Фленсбург во сојузната покраина Шлезвиг-Холштајн, северна Германија, на границата со Данска. Претставува мешавина од германски, долногермански, дански и јужнојитски. Има горногерманска лексика (со извесни дански поими и преведени заемкиемки) но граматиката и синтаксата му се дански и долногермански (долносаксонски). Се смета дека настанал во XIX век и бил во широка употреба и во 1950-тите, но денес е на работ на изумирање. 

## Потекло на името
Дијалектот е наречен по постарите госпоѓи наречени „петутантки“ (иматели на годишен билет) кои со тракети оделе на излети и прошетки низ Фленсбуршкиот Фјорд и седеле во кафетериите на неговиот брег.

## Наводи

* Karl Nielsen Bock, 1933. "Niederdeutsch auf dänischem Substrat." *Studien zur Dialektgeographie Südostschleswigs.* Copenhagen and Marburg.

## Надворешни врски
*Пету — Ostsee.de

Категорија:Мешани јазици
Категорија:Јазици во Германија
Категорија:Германски јазици
Црква „Св. Никола“ - Лешани

**Свети Никола** — главна селска црква на селото Лешани, во чиј двор се наоѓаат и селските гробишта.

Старата црква од 1909 година, која имала под околу 80 см под површината на земјата, а на западната и јужната страна припрата, била урната и на нејзино место била изградена денешната црква, која целосно ја заменила црквата „Успение на Пресвета Богородица“ како главна селска црква.

Сите престолни и празнични икони во црквата се насликани од Русалим Крстев од Лазарополе, кои биле пренесени од иконостасот на старата црква Успение на Пресвета Богородица.

## Историја

Била градена од 1909 до 1919 година, а била осветена во 1920 година. Иконите на иконостасот се изработени од Русалим Крстев од Лазарополе во 1909 година.

## Галерија


Податотека:Викиекспедиција Дебарца 81.jpg|Камбанаријата во црквата
Податотека:Викиекспедиција Дебарца 82.jpg|Дел од гробиштата со помошниот објект околу црквата
Податотека:Викиекспедиција Дебарца 83.jpg|Влезот во црквата
Податотека:Викиекспедиција Дебарца 84.jpg|Гробиштата во црквата
Податотека:Викиекспедиција Дебарца 86.jpg|Поглед на црквата од самата камбанарија
Податотека:Викиекспедиција Дебарца 88.jpg|Дел од селото, заедно со помошниот објект
Податотека:Викиекспедиција Дебарца 89.jpg|Апсидата на црквата
Податотека:Викиекспедиција Дебарца 90.jpg|Поглед на црквата со дел од селските гробишта


## Поврзано
* Лешани
* Црква „Св. Атанасиј“
* Црква „Св. Петар“
* Црква „Успение на Пресвета Богородица“
* Црква „Сите Светци“
* Лешански манастир
* Белчишка парохија

## Наводи

## Надворешни врски

Категорија:Лешани
Лешани
Категорија:Дела на Дебарската школа
Делфт

**Делфт** () — град и општина во Холандија. Се наоѓа во покраината Јужна Холандија, северно од Ротердам и јужно од Хаг.

Делфт е познат по својот стар град со канали, производството на порцелан, Делфтскиот технички универзитет, сликарот Јоханес Вермер и научникот Антони ван Левенхук и поврзаноста со кралската оранска династија.

## Историја

Делфт настанал како населба на вештачки канал, по што го добил името (*Delf*, од *Delven*: „копање“). Грофот Вилем II му ги дал на  Делфт сите градски права на 15 април 1246 година. Трговијата, занаетчиството и производството на пиво понатаму значително се развиле. Во 1389 година бил ископан канал со што градот бил поврзан со реката Мас, а со тоа и со Северното Море.

Сè до  век Делфт бил еден од најголемите градови во Холандија. Околу 1400 година Делфт имал околу 6.500 жители и бил трет град во Холандија, после Дордрехт (8.000) и Харлем (7.000).

Принцот Вилем Орански имал резиденција во Делфт, и тука загинал во атентат на 10 јули 1584 година. Погребан е во градската катедрала, а со тоа е започната традицијата на погребување на членовите на Оранската династија во Делфт.

Во експлозија на барут во 1654 година уништен е голем дел од градот и притоа загинале околу стотина граѓани.

Градот своето трговско значење го изгубил кон крајот на  век во корист на Хаг и Ротердам.

Денес, Делфт е туристичко одредиште со сочувани историски зданија.

## Население

По податоците од 2014 година, во градот живееле 99.737 жители.

## Наводи

## Надворешни врски

*  


Категорија:Градови во Холандија
Категорија:Општини во Јужна Холандија
Категорија:Населени места во Јужна Холандија
Дениција

мини|десно|Петре Андреевски
**Дениција** — збирка поезија на македонскиот писател Петре М. Андреевски од 1968 година. Истата година, збирката била наградена со наградите „11 Октомври“ и „Браќа Миладиновци“. 

## Содржина
Збирката содржи 29 песни, сместени во три дела:
* Песна за мојата песна
* Првите податоци за Дениција
* Умилкување
* Прва исповед
* Летување
* Песна за нејзината песна
* Во собата на Дениција
* Кога ја љубев Дениција
* Спиењето на Дениција
* Излет
* Ако не си ти
# Втора исповед
* Ти и јас
* Уште едни податоци за Дениција
* Првата разделба

Циклус „Пет љубовни писма“
* Прво писмо
* Второ писмо
* Трето писмо
* Четврто писмо
* Петто писмо
* Болеста на Дениција
* Откако те нема
* На гробот од Дениција

Циклус „Пофалби на животот“
* Тркалезни форми
* Сватови
* Ручек
* Сеќавање
* Лакримариј
* Дожд

## Изданија на книгата
„Дениција“ доживеала повеќе изданија на македонски јазик.
### Шесто издание од 2005 година
Во 2005 година, збирката била објавена од издавачката куќа „Три“. Книгата, со обем од 20 сантиметри, има 69 страници и ја носи меѓународната ознака ISBN 9989-153-56-6. Таа е каталогизирана во НУБ „Св. Климент Охридски“ од Скопје.Збирката содржи 29 песни, сместени во три дела:

## Наводи

## Надворешни врски

Категорија:Дела на Петре М. Андреевски
Категорија:Македонски стихозбирки
Категорија:Изданија на Три
Ана Коњух

**Ана Коњух** (), (, ) – професионална тенисерка од Хрватска. Моментално се наоѓа на 92 место на ВТА листата (септември 2016).

## Кариера
### јуниорска кариера
Коњух почнала да тренира тенис на шест години. Во 2012 година настапила во игра на парови во јуниорското финале на турнирот на парови на Вимблдон, а партнерка ѝѝ била Швајцарката Белинда Бенчич. Во финалето изгубиле од првите носителки, Канаѓанката Ежени Бушар и Американката Тејлор Таусенд.

Истата година на 2 декември, Ана го освоила јуниорскиот турнир Еди Хер, а потоа на Отвореното првенство на Мајами настапил на Оранж боул и на 8 декември го освоила истиот. Со јуниорските гренд слем турнири, овој е најпрестижен јуниорски тениски турнир.

2013 година Ана ја отворила со освојување на дупла круна на јуниорскиот гренд слем турнир на Отвореното првенство на Австралија. Прво на 25 јануари во конкуренција на парови со партнерката Карол Хао од Канада го победиле парот Олександра Корашвили од Украина и Барбора Крејцикова од Чешка, а потоа во финалето во поединечна конкуренција на 26 јануари ја победила Катерина Синијакова, со што станала прва светска јуниорка.

Во февруари 2013 година дебитирала во Фед купот за екипата на Хрватска и забележала три победи во поединечна конкуренција (од кои една против Уршула Радванска, како и една победа во парови (со Дарија Јурак).
Првиот турнир на ИТФ Коњух го освоила во јуни 2013 година во Монпелје, совладувајќи ја Русинката Ирина Кромачева.

Во септември 2013 година го освоила својот втор јуниорски гренд слем турнир во поединечна конкуренција на Отвореното првенство на САД. Во финалето славела против Американката Торнадо Алисија Блек со 3:6, 6:4 и 7:6.

### Сениорска кариера
#### 2014
На АСБ класик во Оукленд, на својот прв професионален ВТА турнир, за кој добила покана, последниот ден на 2013 година ја победила првата носителка на турнирот и 14 тенисерка на светот Роберта Винчи. На Вимблдон го остварила резултатот на кариерата победувајќи ги Новозеланѓанката со српско потекло (родена во Хрватска) Марина Ераковиќ и Белгијанката Јанина Викмајер, а изгубила од 16 носителка, Данката Каролина Вознијацки.
 
#### 2015
Коњух годината ја почнала на турнирот во Оукленд, каде ја победила Мона Бартел, а изгубила од Елена Веснина во второто коло. На Отвореното првенство на Австралија изгубила од Магдалена Рибарикова. После низа од рани испаѓања во Прага ја победила Белинда Бенчич, светскиот рекет број 34, а потоа изгубила од Клара Кукалова.

#### 2016
Резултат на кариерата на гренд слемовите остварила на Отвореното првенство на САД кога влегла во своето прво четвртфинале.

## Приватен живот
Ана своите победи ѝ ги посветува на својата сестра Антонија.

## Наводи

Категорија:Хрватски тенисерки
Набил Дирар

**Набил Дирар** (роден на 25 февруари 1986 година во Казабланка) — марокански фудбалер, играч од средниот ред на Фенербахче и на мароканската репрезентација.

## Надворешни врски

* Набил Дирар на soccerway
* Набил Дирар на transfermarkt
* Набил Дирар на goal.com 
* Набил Дирар на espn
* Набил Дирар на whoscored

Категорија:Марокански фудбалери
Категорија:Живи луѓе
Категорија:Фудбалери на ФК Клуб Бриж
Категорија:Фудбалери на ФК Монако
Категорија:Фудбалери на ФК Фенербахче
Категорија:Фудбалери на ФК Гостивар
Категорија:Родени во 1986 година
Золинг

мини|Долносаксонски ридови

**Золинг** () — низа ридови високи до 530 метри во Везерското Средногорје во сојузната покраина Долна Саксонија, Германија, чии крајни јужни ридови се протегаат и во покраините Хесен и Северна Рајна-Вестфалија.

Во рамките на Долна Саксонија претставуваат втори најголеми ридови и трети највисоки зад Харц (Вурмберг; 971 м) и Кауфуншката Шума (Хаферберг; 581 м).

Низ шумите на Золинг главно се сретнуваат смрча и бука. Дабот исто така расте во некои делови. Золинг е дом на бројни животни и птици, како обичен елен и обична ѕвингалка.

Заедно со помалиот и понискиот масив Фоглер и малиот Бургберг на север, Золинг е дел од Природниот парк Золинг-Фоглер.

## Ридови

Главни ридови во Золинг се следниве:

## Села и градови во Золинг

Села и градови во Золинг се:

## Литература

* *Johannes Krabbe: Karte des Sollings von 1603, herausgegeben und eingeleitet von Hans-Martin Arnoldt, Kirstin Casemir und Uwe Ohanski, Verlag Hahnsche Buchhandlung Hannover 2004.*

## Надворешни врски

* Официјална страница  
* Проект „Хутевалд“ 
* Парк Нојхаус 

Категорија:Географија на Долна Саксонија
Категорија:Географија на Хесен
Категорија:Географија на Северна Рајна-Вестфалија
Категорија:Германско Средногорје
Услар

**Услар** () — град во јужниот дел на сојузната покраина Долна Саксонија, Германија, во југозападниот дел на округот Нортхајм. Сместен е на јужниот дел на шумското подрачје Золинг, кое претставува дел од Везерското Средногорје.

Услар се наоѓа на германскиот Пат на фахверкот.

## Историја

Услар бил првпат споменат во 1006/1007 година. Во втората половина на  век, велфската династија започнала да владее со градот, што траело до  век.

Во 1599 година бил изграден замокот Фројдентал, кој бил запален во 1612 година. Во 1819 година, големи делови од градот биле запалени.

## Географија

Услар се наоѓа близу границите со Хесен и Северна Рајна-Вестфалија. Од Хановер е оддалечен 110 километри на север.

### Градски единици

Градот Услар е поделен на 19 градски единици: Алберсхаузен, Алерсхаузен, Болензен, Делихаузен, Динкелхаузен, Ешерхаузен, Фирстенхаген, Гирсвалде, Камерборн, Офензен, Шларпе, Шенхаген, Шенинген, Золинген, Услар, Фале, Ферлихаузен, Фолприхаузен и Винзен.

## Сообраќај

До Услар може да се стигне преку покраинскиот пат Л554 од Гетинген. Низ Услар поминува сојузниот пат Б241 во насока на Беферунген до Нортхајм. Најблиски автопати се А7 и А44.

Најблизок меѓународен аеродром е Хановер, додека други помали аеродроми се Падерборн-Липштат и Касел.

Во близина на градот се наоѓа мал рекреативно леталиште, водено од локалниот клуб.

Услар е поврзан со железница преку градот Нортхајм.

## Стопанство

Индустријата во Услар се заснова на природните ресурси како дрво, песок и вода.

Во  век, индустријата за мебел на Услар била светски позната со над 2000 вработени во 1950-тите години. Денес, само туризмот е важна гранка во градот.

Постои и приватна пиварница, која произведува пиво на семејството Бергброј.

## Меѓународни односи

Услар е збратимен со следниве градови:
*  Члухов, Полска (од 1999 г.)

## Наводи

## Надворешни врски

* Официјална страница  

Категорија:Градови во Долна Саксонија
Категорија:Нортхајм (округ)
Категорија:Хановер (покраина)
Тилбург

**Тилбург** (хол. Tilburg) e  град vo Холандијa во покраината  Северен Брабант. Општина Тилбург исто така ги вклучува и селата Беркел - Енсхот и Уденхаут. Со население од 210.289, е втор по големина град во Северен Брабант, а шести најголем град во Холандија. Нејзинитa метрополитенска област, која го вклучува *Goirle*, има 300.249 жители. Тилбург Универзитетот се наоѓа во Тилбург, како што се Аванс Универзитетот за применети науки и Фонтис Универзитетот за применети науки. Постојат три железнички станици во рамките на општината: Тилбург, Тилбург Универзитет и Тилбург Ресхоф. На 75 хектари (185-акр)  Spoorzone ; Областа околу централната станица Тилбург била во сопственост од страна на холандските железници како една од своите дворови за одржување на националниот воз. Таа неодамна била купена од страна на градот и е во моментов се трансформира во урбана зона, која треба да стане составен дел од центарот на градот.

## Поврзано

* Тексурес ( Бенд)
* Еврејски Тилбург
* Брабанци

## Наводи

## Надворешни врски

* Official website 


Категорија:Градови во Холандија
Категорија:Општини во Северен Брабант
Категорија:Населени места во Северен Брабант
Бобан Стајиќ

**Бобан Стајиќ** (роден на  во Скопје) — македонски професионален кошаркар кој настапува за Пелистер.

## Клупска кариера
### Младинска кариера
Со МЗТ, Стајиќ станал првак со М-20 составот (генерација 1996/1997) во сезоната 2014/15.

### Професионална кариера
Својата професионална кариера ја започнал во сезоната 2011/12 составот на Лирија. Следната сезона продолжил во Лирија. За сезоната 2013/14 Стајиќ потпишал за МЗТ Аеродром. Таа сезона Стајиќ со МЗТ ја освоил Првата лига и Купот на Македонија 2014. Но паралелно, истата сезона, тој бил приклучен во т.н. Младинска репрезентација на Македонија, проект-екипа која се натпреварувала надвор од конкуренција во Првата лига. Во МЗТ останал и за сезоната 2014/15 каде станал првак на Првенството. Во август 2015 година, тој и МЗТ Аеродром спогодбено го раскинале договорот. Неколку дена подоцна, Стајиќ потпишал за Фени Индустри. Таа сезона 2015/16 со Фени стигнал до полуфиналето во Првенството. Следната сезона останал во Фени, со кој станал вицепрвак во Купот на Македонија 2017. Во јули 2017 година, Стајиќ повторно потпишал за МЗТ Аеродром. Во МЗТ не останал долго и во ноември истата година се преместил во Куманово 2009. За сезоната 2018/19, Стајиќ се преселил во Работнички. Со Работнички, Стајиќ го освоил Купот 2019, додека во Првенството бил вицепрвак. Бобан ја променил средината и потпишал за Кожув за сезоната 2019/20. На крајот на мај 2020 година, Стајиќ потпишал за Пелистер.

мини|(Куманово - Блокотехна) 2017г.
мини|(Куманово - Блокотехна) 02.05
мини|(Куманово - Блокотехна) 02.05
мини|(Куманово - Блокотехна) 02.05.2018
мини|(Куманово - Гостивар)
мини|(Куманово - Гостивар) 2017г.
мини|(Куманово - Гостивар) 2017г.
мини|(Куманово - Карпош Соколи) 26.01.2018
мини|(Куманово - Пелистер) 02.12.2017

## Репрезентативна кариера
### Младинска репрезентација
Стајиќ има настапувано за кошаркарската репрезентација на Македонија под 20 години.

### А репрезентација
Во јануари 2020 година, селекторот на Македонија, Александар Тодоров го објавил поширокиот состав за февруарските квалификации за Евробаскетот 2021 во кој бил вклучен Стајиќ. Но во февруари, по првиот филтер, тој отпаднал од составот.

## Успеси

### Титули
#### МЗТ Аеродром
***[[Прва македонска кошаркарска лига|Прва македонска лига]]** (2) :  2013/14, 2014/15
***[[Куп на Македонија во кошарка|Куп на Македонија]]** (1) : 2014
#### Работнички
***[[Куп на Македонија во кошарка|Куп на Македонија]]** (1) : 2019

### Признанија
* Почесно споменување во сезоната 2016/17
* Почесно споменување во сезоната 2017/18
* Трета најдобра петорка на сезоната 2018/19
* Почесно споменување во сезоната 2019/20

## Наводи

## Надворешни врски
* Профил на Бобан Стајиќ на Eurobasket.com
* Профил на Бобан Стајиќ на abaliga.com 

Категорија:Живи луѓе
Категорија:Родени во 1993 година
Категорија:Кошаркари од Скопје
Категорија:Кошаркари на КК Работнички
Категорија:Кошаркари на КК МЗТ Скопје
Категорија:Кошаркари на КК Лирија
Категорија:Кошаркари на КК Пелистер
Категорија:Кошаркари на КК Тиквеш
Црква „Св. Атанасиј“ - Лешани

**Свети Атанасиј** — нова црква во селото Лешани, сместена на ридот над селото, а до нејзе се наоѓа голем крст.

## Историја

Црквата била изградена на место, каде одамна имало бигорен камен на кој во горниот дел имало издлабена ниша, во која имало остатоци од живопис. Воедно, во месноста биле пронајдени и средновековни керамички садови.

## Поврзано
* Лешани
* Црква „Св. Никола“
* Црква „Св. Петар“
* Црква „Успение на Пресвета Богородица“
* Црква „Сите Светци“
* Лешански манастир
* Белчишка парохија

## Наводи

## Надворешни врски

Категорија:Лешани
Лешани
Мост Јавуз Султан Селим

**Мостот Јавуз Султан СелимI ** () — мост кој се наоѓа во Истанбул, Турција. Мостот се наоѓа на Босфорот и е посветен на османлискиот султан Селим I. За разлика од останатите два моста на Босфорот, овој мост се наоѓа во северниот дел од градот кој гледа кон Црно Море, во населбата Саријер. Третиот мост над Босфор е најдолгиот комбиниран мост (автопат и железен пат) во светот.

## Изградба

Церемонијата на започнување изградба на мостот се одржила на 29 мај 2013 година, додека мостот бил завршен во март 2016 година и отворен за движење на 26 август 2016 година. На свеченото отворање на мостот присуствувал македонскиот претседател Ѓорѓи Иванов, како и бројни државни претставници, меѓу кои претседавачот со претседателството на БиХ, Бакир Изетбеговиќ, претседателот на Владата на Република Бугарија, Бојко Борисов, кралот на Бахреин, Хамад бин Иса ал Калифа и.т.н.

## Особености

Преку мостот поминува автопатот Северна Мармара (Kuzey Marmara Otoyolu) со должина од 260 километри, кој ги опкружува урбаните области на Истанбул од север, поврзувајќи ја Европа со Азија. Широчината на мостот е 59 метри, а вкупната должина 1.875 метри, од кои главниот простор е долг 1.408 метри. Мостот има осум сообраќајни ленти и двонасочна железничка пруга. Изградбата чинела 2,5 милијарди евра. Пилоните на мостот се високи се 323 метри. Од аспект на височината тоа е највисок висечки мост со железнички систем и ќе се споменува како мост со највисока кула.

Како главен архитект на мостот биле избрани француските инженери Мишел Вирложу и Жан Франсоа Клајн.

## Наводи

Категорија:Босфор
Категорија:Мостови во Истанбул
Категорија:Саријер (Истанбул)
Категорија:Бејкоз (Истанбул)
Раде Товладијац

**Раде Товладијац** (Улцињ, 1 август 1961) е српски автор на стрипови‎, сценарист, ликовен уметник и архитект.

Дипломирал на Архитектонскиот факултет во Белград со проектот „Небески град — Орбитална станица у Лагранжовој стационарној тачки – Л5“. Со Зоран Туциќ, Вујадин Радовановиќ и Саша Живковиќ е основач на уметничката група „Баухаус 7“ во 1981 година во Белград.

Поважни стрипови: „Људи за звезде“ (Ју стрип магазин, 1984-1985), „Смешна страна српске стварности“ (*Прес*, 2011-2012) и „Стрипформер“ (*Информер*, 2013—) и илустрације Хајдук Станко, Фантом, Мандрак, Бетмен, Џејмс Бонд, Модести Блејз, Карлос Кастанеда итн.

Еден е од основачите на Здружението на стрип уметници на Србија (Удружење стрипских уметника Србије, УСУС) во 2010 година и сега претседател на здружението.

## Извори

## Врски
* Comics creator: Rade Tovladijac, Lambiek Comiclopedia 
* Tovladijac's "Betterfly Studio", official website, Belgrade 

Категорија:Живи луѓе
Категорија:Српски автори на стрипови‎
Категорија:Српски сценаристи
Категорија:Српски архитекти
Категорија:Српски сликари
Категорија:Српски илустратори
Категорија:Срби од 20 век
Категорија:Родени во 1961 година
РК Загреб

**РК Загреб** е ракометен клуб од Загреб, Хрватска. Моментално, РК Загреб се натпреварува во 
хрватската премиер лига, хрватскиот куп, ЕХФ Лигата на шампионите како и во регионалната СЕХА лига.

Тимот бил претходно познат како Бадел 1862 Загреб, Банка Хрватска Загреб и Кроација Осигурување Загреб поради спонзорски причини. 
Сега клубот се вика **Прво плинарско друштво Загреб** или скратено **ППД Загреб**.

## Титули

## Состав
:*Состав за сезоната 2019–2020*

;Голмани
* 1  Радивије Ристановиќ
* 12  Аријан Јовиќ
* 16  Матеј Ашанин
;Десни крила
* 3  Јосип Ереш
* 8  Јосип Божиќ-Павлетиќ
* 18  Златко Хорват 
* 19  Ненад Костески
;Леви крила
* 6  Давор Чавар
* 7  Давид Мандиќ
* 33  Валентино Равниќ
;Пикери
* 2  Марин Шипиќ
* 15  Дарко Стојниќ
* 80  Кристијан Бечири

;Леви бекови
* 24  Александер Шпенде
* 44  Матеј Хрстиќ
* 77  Дамир Бичаниќ
;Средни бекови
* 4  Филип Вистороп
* 5  Лука Мраковчиќ
* 34  Анте Гаџа
* 88  Алекс Влах
;Десни бекови
* 9  Гашпер Храстник
* 97  Јосип Векиќ

### Стручен штаб

*  **Претседател:** Анте Анчиќ
*  **Менаџер:** Божидар Јовиќ
*  **Тренер:** Силвијо Ивандија
*  **Фитнес тренер:** Бојан Голуб

*  **Асистент:** Владимир Јелчиќ
*  **Асистент:** Марио Келентриќ
*  **Доктор:** Слободан Шкориќ
*  **Доктор:** Дамир Кајба

## Познати поранешни тренери
*Здравко Зовко (1990-1993)
*Абас Арсланагиќ (1995-1996)
*Велимир Кљаиќ (1998-1999)
*Здравко Зовко (1999-2000)
*Лино Червар (2000-2002)
*Лино Червар (2004-2009)
*Ивица Обрван (2009-2012)
*Славко Голужа (2012-2013)
*Веселин Вујовиќ (2014-2016)
*Силвијо Ивандија (2016-сè уште)
*Славко Голужа (2017; привремен) 
*Касим Каменица (2017)
*Златко Сарачевиќ (2017–2018)
*Лино Червар (2018) 
*Бранко Тамше (2019)

## Надворешни врски
*Официјално мрежно место 

Категорија:Ракометни клубови од Хрватска
Русија на Детскиот избор за песна на Евровизија

мини|Валерија на Детски избор за песна на Евровизија 2012
**Русија** учествувала 11 пати на Детскиот избор за песна на Евровизија од своето деби во 2005 година. Нивната телевизија која управува со учесниците е РТР. Досега во својте учества Русија има едно прво, едно второ и едно трето место.

## Претставници
*
*
*
*

## Поврзано
* Детски избор за песна на Евровизија
* Русија на Евровизија

Русија
Севастократор

[десно|thumb|150px|Севастократорот [Јован Оливер, фреска од Лесновскиот манастир]]
**Севастократор** () — висока титула во Византија, која била воведена кон крајот на XI век и била наменета за блиските членови на царското семејство. Покрај Византија, била користена и во Бугарија и Србија. Жената на севастократорот се нарекувала **севастократица**.

Категорија:Управување со Византија
Major Lazer

**Major Lazer** — американски електронски бенд составен од  Diplo, Jillionaire, и Walshy Fire. Бендот бил создаден од Diplo и Switch, но Switch напуштил во 2011 година. Нивната музика опфаќа бројни жанрови, микс од реге со денсхол, регетон, хаус и мумбатон.

Major Lazer издале три студиски албуми: *[[Guns Don't Kill People... Lazers Do]]* во 2009, *[[Free the Universe]]* во 2013, и *[[Peace Is the Mission]]* во 2015 година. Тие исто така издале мини-албум именуван *Apocalypse Soon* во март 2014 година, кој вклучувал вокални соработки со Фарел Вилијамс и Шон Пол. Покрај тоа, Major Lazer исто така го продуцирале албумот *[[Reincarnated (албум)|Reincarnated]]*, кој бил прв реге албум на Снуп Дог под името "Снуп Лајн".

## Дискографија
;Студиски албуми
* *[[Guns Don't Kill People... Lazers Do]]* (2009)
* *[[Free the Universe]]* (2013)
* *[[Peace Is the Mission]]* (2015)
* *Music Is the Weapon* (2017)
* *Lazerism* (2020)

## Наводи

## Надворешни врски

* Официјално мрежно место
* 
* Major Lazer на VK

Категорија:Електронски музички групи
Категорија:Јамајски музичари
Категорија:Британски диџеи
Категорија:Денс-поп групи
Категорија:Музички групи основани во 2008 година
Аеродром Аџи Тепе

**Аеродромот Аџи Тепе** — спортски и воен аеродром во околината на Режановце, Кумановско и го опслужува тој крај.

## Наводи

## Надворешни врски
*Aeromiting Adzi Tepe Kumanovo 2003 *Photos*
*Aero Club contact  *Аероклуб Куманово*

Категорија:Сообраќајот во Куманово
Категорија:Згради и градби во Куманово
Категорија:Аеродроми во Македонија
Категорија:Режановце
Извор

**Извор** — место од каде што потечува некој поток или река.
[мини|десно|220п|Извор на реката [Мисури (река)|Мисури]]

## Изворот како тема во уметноста и во популарната култура
* „Извор ми вода извират“ - македонска народна песна.
* „Извор“ - песна на југословенскиот поет Мак Диздар.
* „Извор“ — песна на македонскиот поет Јован Котески.
* „Три врела“ — песна на рускиот поет Александар Пушкин.
* „Изворче“ — расказ на македонскиот писател Бошко Смаќоски.
* „Бела тага на изворот“ - песна на македонскиот поет Ацо Шопов.
* „Ноќен извор“ - песна на македонскиот поет Ацо Шопов.
* „Извор“ - песна на македонската група „Баклава“ од 2008 година.

## Наводи


Категорија:Хидрологија
Категорија:Водни површини
Категорија:Вода
Категорија:Геоморфологија
Категорија:Водни површини
Аеродром Мало Коњари

**Аеродромот Мало Коњари** е спортски аеродром во Прилеп, Република Македонија.

Категорија:Сообраќајот во Прилеп
Категорија:Згради и градби во Прилеп
Мало Коњари
Аеродром Сушево

**Аеродромот Сушево** — спортски аеродром во Штип, Република Македонија.

Категорија:Сообраќајот во Штип
Категорија:Згради и градби во Штип
Сушево
Категорија:Сушево (Штипско)
Аеродром Каратманово

**Аеродромот Каратманово** — аеродром за авиони на стопанското воздухопловство кој се наоѓа кај с. Каратманово, Општина Лозово, а недалеку од градот Велес. Врши услуги за земјоделството и шумарството.

Категорија:Сообраќајот во Велес
Категорија:Згради и градби во Велес
Каратманово
Категорија:Каратманово
Леталиште Сарандиново

**Леталиште Сарандиново** — леталиште за воздухоплови на стопанското воздухопловство коешто се наоѓа во близина на селото Сарандиново. Се користи за вршење услуги во земјоделството и шумарството.

## Галерија

Податотека:Аеродром Сарандиново.jpg|Управните згради
Податотека:Аеродром Сарандиново 2.jpg|Пистата


## Поврзано
* Список на аеродроми во Македонија

## Наводи

## Надворешни врски
* 

Категорија:Сарандиново
Категорија:Сообраќајот во Прилеп
Сарандиново
Аеродром Неготино

**Аеродромот Неготино** — аеродром за авиони на стопанската авиација кој се наоѓа во Неготино, Република Македонија. Врши услуги за земјоделството и шумарството.

Категорија:Сообраќајот во Неготино
Категорија:Згради и градби во Неготино
Неготино
Аеродром Српци

**Аеродромот Српци** — аеродром за авиони на стопанското воздухопловство кој се наоѓа во Битола, Република Македонија. Врши услуги за земјоделството и шумарството.

Категорија:Сообраќајот во Битола
Категорија:Згради и градби во Битола
Српци
Скопје '63

**Скопје '63** (на српско-хрватски: *Skoplje '63*) — југословенски црно-бел документарен филм од 1964 година, режиран од Вељко Булајиќ за Скопскиот земјотрес од 1963 година. Филмот бил прикажан на Канскиот филмски фестивал во 1964 година, но не влегол во главната конкуренција. Филмот исто така бил избран за југословенски кандидат за Оскар за најдобар странски филм на 37. доделување на Оскарите, но не добил номинација. Филмот освоил бројни награди на неколку филмски фестивали, како: „Златен лав“ на Венецијанскиот филмски фестивал, „Златна нимфа“ на фестивалот во Монте Карло, „Златен клас“ на фестивалот во Ваљадолид, наградата на филмската критика на Канскиот фестивал, наградата на градот Загреб, признанието на градот Скопје итн.

Снимањето на филмот започнало три дена по катастрофалниот земјотрес и траело четири месеци. Потоа, Булајиќ потрошил дванаесет месеци на монтирање во студиата на Јадран филм. Во филмот се прикажуваат последиците од земјотресот кој го погодил Скопје, главниот град на тогашна СР Македонија, како и акциите на спасување и хуманитарната помош која во Скопје стигнала од другите краеви на Југославија и од бројни земји од светот.

## Наводи

## Надворешни врски
*

Категорија:Филмови од 1964 година
Категорија:Југословенски документарни филмови
Категорија:Црно-бели филмови
Категорија:Филмови на Јадран филм
Категорија:Филмови на Вељко Булајиќ
Категорија:Филмови чие дејствие се одвива во Скопје
Категорија:Филмови снимени во Скопје
Ослич

мини|''Мерлуциус мерлуциус''
**Ослич** (латински: *Merluccius merluccius*) — риба од фамилијата Merluccidae. Која е распространета во Источен Атлантик и Средоземно Море.

Таа е значајна алка на економијата во која таа се лови и се извезува во трети земји. Оваа риба припаѓа на групата *Teleostea* (целокоскени риби).

## Опис
*Merluccius merluccius* има тенко тело со голема глава и големи вилици во кои се поставени голем број големи закривени заби, долната вилица има два реда заби, а горната вилица еден ред. Внатрешноста на устата и бранхијалната празнина се црни. Телото е најшироко веднаш зад главата. Има две грбни перки, првата триаголна, висока со кратка основа, додека втората е долга, речиси иста должина како аналната перка, а и втората грбна перка и аналната перка имале малку конвексен профил. Првата грбна перка имала еден боцка и 7 до 10 зраци на перката; втората грбна перка имала 36 до 40 зраци на перката, а аналната перка имала 36 до 40 зраци на перката. Врвовите на градните перки се протегаат до нивото на почетокот на аналната перка кај младите риби кои се помали од 20 цм во стандардна должина, но тоа не е случај кај возрасните. Каудалната перка е добро развиена и има скратен раб. Латералната линија е права и потемна од бојата на позадината. Таа е сино-сива на грбот, сребрена на боковите и белузлава на долната страна. Тие растат до 180 цм, но ова е ретко и почеста поголема големина е 100 цм.

## Наводи

Категорија:Осличи
Категорија:Незагрозени видови според МСЗП
Категорија:Таксони опишани од Карл Линеј
Италија на Детскиот избор за песна на Евровизија

Италија учествува на Детскиот избор за песна на Евровизија од 2014 година.

Најдобриот пласман им е победата во 2014 година која им ја донел Винченцо Кантиело со песната "Tu primo grande amore", а најлошиот резултат бил остварен во 2015 со заземањето на 16-тото (претпоследно) место.

## Претставници
[thumb|150px|Винченцо Кантиело со наградата после победата на [Детски избор за песна на Евровизија 2014|Детскиот избор за песна на Евровизија во 2014 година.]]

* 
* 
* 
* 

## Поврзано
* Детски избор за песна на Евровизија
* Италија на Евровизија

Италија
Тира (митологија)

**Тира** - личност од старогрчката митологија. Таа била ќерка на Салмонеј.

## Субината на Тира
мини|Посејдон
Тира ја обљубил богот Посејдон, земајќи го обликот на речниот бог Енипеј, кого Тира го сакала и често го посетувала. Од тој однос, Тира тајно родила близнаци кои ги ставила во чамец, со намера да ги испрати кај нивниот божествен татко. Но, децата ги нашол некој коњар и ги зел кај себе, давајќи им ги имињата Пелија и Нелеј. Кога Салмонеј дознал за тоа, је затворил ќерка си, а маќеата Сидера немилосрдно ја колнела. На Тира ѝ ја пресечиле косата, ја тепале и таа морала да ги работи најтешките работи. Нејзините маки траеле сè додека нејзините синови не пораснале и еднаш таа ги препознала и се сретнала со нив. Потоа, тие ја ослободиле мајка си, а Сидера ја казниле за нејзините лоши постапки.

## Тира како инспирација
Тира се јавува како лик во две драми на Софокле, за неа се зборува во Хомеровата „Одисеја“ (XI, 235-259), а митот за неа го обработиле и Каркин и Астидамант Помладиот.

## Наводи

Категорија:Старогрчка митологија
Ферекрат

**Ферекрат** - старогрчки писател.

## Творештво
ферекрат бил помлад современик на Кратет и претставник на Старата античка комедија. Негово најпознато дело е „Дивјаци“, прикажано во 420 година. Во оваа комедија се прикажуваат луѓето на кои им здодеало општеството и затоа одат кај дивјаците. Меѓутоа, ниту нивниот живот не им се допаднал.

## Наводи

Категорија:Старогрчки писатели
Категорија:Починати во непозната година
Категорија:Родени во непозната година
Список на премиери на Бугарија

Ова е список на шефови на влада на современата бугарска држава, од основањето на Кнежевството Бугарија до денешен ден.

## Премиери на Бугарија (1879–денес)
### [[Кнежевство Бугарија]] (1878–1908)

### [[Кралство Бугарија]] (1908–1946)

### [[Народна Република Бугарија]] (1946–1990)

### [[Бугарија|Република Бугарија]] (1990–денес)

## Наводи

Категорија:Списоци на премиери
!
Црква „Св. Никола“ - Свети Николе

**Црква „Св. Никола“** — црква која се наоѓа во Свети Николе, во Општина Свети Николе.

Оваа црква била изградена врз темелите на старата црква. Темелите биле осветени на 25 октомври 1983 година од Архиепископот Охридски и Македонски г.г. Ангелариј. Храмот бил осветен на 14 октомври 1990 година од Митрополитот Брегалнички г. Стефан.

Иконите на иконостасот и фрескоживописот во олтарскиот дел се дело на зографот Драган Ристевски од Охрид.

Црквата која традиционално го носела ова име била денешната „Св. Прохор Пчински“ врз која е изградена постојната „Св. Никола“. Оваа постара црква е преименувана и преосветена во 2011&nbsp;г.

## Архитектура
Објектот е еднокорабна градба граден од камен, тула и малтер. Кровот од надвор е на две води а внатре поделен на три свода, од кои средниот е највисок. Таванот е од дрво. Црквата е долга 12, а широка 6,40 метри. На ѕидовите се прозорци. Во внатрешноста на западната страна се наоѓа певница од дрвена конструкција, а на северниот ѕид е залепена проповедалницата, исто така од дрво. Олтарниот простор е подигнат во однос на наосот. Од олтарниот простор на југ се влегува во мала просторија – ѓаконик за чување на светите книги и реликвии. Црквата не е живописана. Единствен украс во ентериерот е дрвениот иконостас обоен кафеаво. На него се наоѓаат повеќе икони вградени во рамки. Некои потекнуваат од 1849, а други од 1875/77 година. Други носат индикт Е. Според внатрешната елевација поделена на три дела со тенки дрвени столбови, 4 на број и според архитектурата и иконите од 1849 година, може со сигурност да се претпостави дека е градена во првата половина на XIX век. Тоа е време на интензивна градба на голем број цркви во Македонија. Повеќето се градени од мајсторот-градител Андреја Дамјанов. Меѓу останатите, тој ги градел и црквите во Велес, Куманово и Ново Село. Во контекст со ова може да се претпостави дека и оваа црква е градена од него.

## Наводи

## Надворешни врски

Категорија:Цркви во Свети Николе
Свети Николе
Црква „Св. Стефан“ - Свети Николе

**Црква „Св. Стефан“** — црква која се наоѓа во Свети Николе, во Општина Свети Николе.

Во 1910 година врз темелите на старата еднокорабна црква била изградена гробишната црква Свети Стефан. Пред влезот на црквата бил најден масивен коринтски капител кој е изложен во Народниот Музеј во Свети Николе.

Иконите во најголем дел се од Ѓорѓи Зографски и непознат автор од 1929 година. Од кој архијереј е осветена нема податоци. Во 2006 година црквата била реновирана и бил дограден нартекс.

## Наводи

Категорија:Цркви во Свети Николе
Свети Николе
Адонид

**Адонид** **Ареј**- лик од старогрчката митологија, син на Феник и Алфесибија. Тој бил поддржувач на војните поради војните. Не бил омилен меѓу боговите, освен што имал поддршка од Афродита која ја сакачла неговата страст и од лакомиот Ад што се радувал на младите воини што гинеле во војните.

## Митот за Адонид
Адонид бил многу убаво момче и во него се вљубила божицата Афродита. Тој погинал за време на лов на вепар кого го испратил љубоморниот Ареј. Во негова слава се славел празникот Адонидово, кој траел два дена: првиот ден била оплакувана неговата смрт, додека вториот ден со голема радост се славел неговото враќање, зашто божицата на подземниот свет Персефона му дозволила половина година (пролетта и летото) да ги поминува на горниот свет, заедно со Афродита, додека втората половина од годината (есента и зимата) бил принуден да ги поминува во подземниот свет.

## Наводи

Категорија:Старогрчка митологија
Пандроса

**Пандроса** - лик од старогрчката митологија, ќерка на кралот Кекроп и на Аграула.

## Митот за Адонид
Пандроса, заедно со нејзините две сестри, Аграула и Херса, првобитно имале божествена природа, а нивниот култ се славел во врска со оној на божицата Атина. Оттука, Пандроса имала посебен храм, сместен на Акропол, покрај храмот на Атина Палада.

## Наводи

Категорија:Старогрчка митологија
Писандар

**Писандар** - атински државник.

Писандар им се придружил на олигарсите на кои не им се допаѓал атинскиот демократски устав. Можноста за преврат им се укажала по поразот на Атина на Сицилија, во 413 година п.н.е., кога со помош на разни средства олигарсите успеале да го исплашат народот кој во 411 година п.н.е. ги прифатил предлозите на Одборот на триесетмината. Овој одбор изработил нацрт на новиот атински устав, според кој политичките права им припаѓале само на оние кои се најспособни (телесно или според имотот) да се занимаваат со политика, а нив не смее да ги има помалку од 5.000. Така, поголемиот дел од народот ги изгубил политичките права, а бил избран Совет од 400 членови, кој ја извршувал улогата на провизорна влада со неограничени овластувања. Потоа, Советот ги прогонувал и убивал демократите; не го свикувал собранието ниту тогаш кога Атина преговарала со Спарта; а дефинитивниот устав што го изработила комисијата никогаш не бил воведен. Меѓутоа, војската не ѝ се покорила на новата власт, туку им останала верна на демократите. Кога се одметнал речиси целиот Хелеспонт и кога се прочуло дека атинската морнарица била катастрофално поразена кај Еретрија (на Пелопонез), а речиси целата Еубеја се одметнала, народот во Атина се побунил и се собрал на Пикна, а потоа го соборил Советот, по четиримесечна власт. По соборувањето на власта бил воведен олигарскиот устав според кој граѓански права имале сите луѓе кои служеле како хоплити.

## Наводи

Категорија: Стара Грција
Категорија:Атина
Корибанти

[мини|Танц на Корибанти, како што ги нацртал [лексикографот Вилијам Смит во својот речник за антиквитетите.]]
**Корибанти** - свештеници на фригиската божица Кибела.

## Митот за Кибела
Кибела била фригиска божица на плодноста, азиски пандан на египетската Изида. Најпознатиот мит поврзан со Кибела е оној каде таа се вљубила во момчето Атид, кој се одликувал со извонредна убавина. Меѓутоа, тој ја изневерил божицата и сакал да се ожени со една принцеза. Разлутената божица сакала да му се одмзади и се појавила на неговата свадба и сите гости ги зафатил пански страв така што полуделе. Атид избегал во шумата, полудел и се убил.

Во чест на Атид, самата Кибела го воспоставила празникот на жалоста за време на пролетниот еквиноциј. Тогаш, корибантите оделе во планините да го бараат Атид, а кога ќе го пронајделе, т.е. некоја слика која го претставувала него, се предавале на голема радост и играле, во придружба на разни инструменти, така што се вртеле во стилот на турските дервиши. Таквиот занос, кој лечел од лудило, го спомнува Аристофан во своите драми.

## Наводи

Категорија:Старогрчка митологија
Суперкуп на Македонија во кошарка 2016

**Суперкупот на Македонија 2016** било 8. издание на Суперкупот на Македонија во кошарка. Финалниот турнир се одиграл во спортскиот центар Јане Сандански во Скопје во организација на Македонската кошаркарска федерација. Во ова издание првак бил МЗТ Аеродром.

## Место на одржување




## Учесници

* МЗТ Аеродром бил првак во Купот на Македонија 2016

## Полуфинале

## Финале

## Признанија
* Најкорисен играч на турнирот - Тори Томас (МЗТ Аеродром)
* Најдобар стрелец на турнирот - Кендрик Пери (Карпош Соколи 2000)
Извор:

## Поврзано
* Прва македонска кошаркарска лига 2016/17
* Куп на Македонија 2017
* Втора македонска кошаркарска лига 2016/17
* Македонска кошаркарска федерација

## Наводи

## Надворешни врски
* Мрежно место на МКФ 

Категорија:Суперкуп на Македонија во кошарка
Категорија:Спортот во Македонија во 2016 година
Аристогитон

**Аристогитон** — атински државник.

## Историјат
По смртта на Писистрат на власт дошол неговиот син Хипија. Во исто време, младиот Хармодиј му бил миленик на Аристогитон, граѓанин од средниот сталеж. Кога Хипарх го силувал Хармодиј, тој му се доверил на Аристогитон, а тој, воден од љубовниот сомнеж и од стравот од власта на Хипарх, започнал да кова завера против синовите на Писистрат. Истовремено се случило и тоа Хипарх ја отфрлил сестрата на Хармодиј, која била повикана да ја носи кошницата за време на Панатенеите и тоа уште повеќе ги налутило заверениците кои, мислејќи дека се предадени, го убиле Хипарх. Меѓутоа, неговата стража го убила Хармодиј, Аристогитон успеал да избега, но подоцна бил фатен и убиен, заедно со многумина други учесници во заверата. Потоа следувала свирепата власт на Хипија која била задушена три години подоцна од потомците на Алкемеон, помогнати од Спартанците, а Хипиј бил прогонет. Историјата на Аристогитон ја опишале Тукидид (VI 54), Аристотел („Уставот атински“) и Херодот („Историја“ V 55, 56).

## Наводи

Категорија:Атина
Категорија:Стара Грција
Категорија:Родени во непозната година